“ทองไทย” ลง 100 บาท ตามตลาดโลก ขานรับข่าว “อย.” สหรัฐฯ ไฟเขียวใช้ “พลาสมา” รักษาโควิด
"สมาคมค้าทองคำ" รายงานราคาทองเปิดตลาดเช้านี้ “ทองไทย” ลง 100 บาท ตามตลาดโลก ขานรับข่าว "อย." สหรัฐฯ ไฟเขียวใช้ “พลาสมา” รักษาโควิด โดยทองคำแท่ง ขายออกบาทละ 28,850 รูปพรรณ 29,350 บ.
"สมาคมค้าทองคำ" รายงานราคาทองเปิดตลาดเช้านี้ “ทองไทย” ลง 100 บาท ตามตลาดโลก ขานรับข่าว "อย." สหรัฐฯ ไฟเขียวใช้ “พลาสมา” รักษาโควิด โดยทองคำแท่ง ขายออกบาทละ 28,850 รูปพรรณ 29,350 บ.
25 ส.ค. 2563

สมาคมค้าทองคำ รายงานราคาทอง (96.5%) วันนี้ (25 ส.ค.63) เมื่อเวลา 09.28 น.ที่ผ่านมา ปรับลง 100 บาท เมื่อเทียบกับประกาศราคาซื้อขายครั้งสุดท้ายของวันจันทร์ (24 ส.ค.)  ซึ่งแม้มีการประกาศราคาทั้งหมด 3 รอบ แต่ราคาไม่เพิ่มไม่ลดยังเท่ากับประกาศราคาซื้อขายตั้งแต่เมื่อวันเสาร์ ดังนี้
ราคาทองคำแท่งวันนี้ รับซื้ออยู่ที่บาทละ 28,750.00 บาท ขายออกที่ราคาบาทละ 28,850.00 บาท
ทองรูปพรรณ รับซื้ออยู่ที่ราคาบาทละ 28,227.92 บาท ขายออกที่บาทละ 29,350.00 บาท
ราคาทองคําตลาดโลกเช้านี้เคลื่อนไหวที่บริเวณ 1,935 ดอลลาร์ หลังจากปิดตลาดเมื่อคืนลดลง 7.8 ดอลลาร์ สู่ระดับ 1,939.2 ดอลลาร์ต่อออนซ์ จากแรงเทขายสินทรัพย์ที่ปลอดภัย หลังจากตลาดหุ้นทั่วโลกทะยานขึ้นขานรับข่าวความคืบหน้าในการรักษาไวรัสโควิด-19 ที่ว่า สำนักงานอาหารและยาสหรัฐ(FDA) ได้อนุมัติให้ใช้พลาสมาที่ได้รับการบริจาคจากผู้ป่วยด้วยโควิด-19 ที่รักษาจนหายดี มาใช้ในการรักษาผู้ป่วยจากไวรัสดังกล่าว